
1. BENDROSIOS NUOSTATOS
1.1. Kauno rajono savivaldybės administracija (toliau – Perkančioji organizacija) vykdo  centralizuotą automobilio (elektrinio) pirkimą pagal kitos perkančiosios organizacijos VŠĮ Pakaunės pirminės sveikatos priežiūros centro prašymą. Pirkimui priskirtas Bendrajame viešųjų pirkimų žodyne (toliau – BVPŽ) nurodytas pagrindinis kodas – 34144900-7.
1.2. Vartojamos pagrindinės sąvokos apibrėžtos Lietuvos Respublikos viešųjų pirkimų     įstatyme (toliau – VPĮ/Viešųjų pirkimų įstatymas), Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105 patvirtintoje Tiekėjo kvalifikacijos reikalavimų nustatymo metodikoje (toliau – Metodika).
[bookmark: _Hlk135207488]1.3. Pirkimas laikomas žaliuoju pirkimu, nes  yra atliekamas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (2022 m. gruodžio 13 d. įsakymo Nr. D1-401 redakcija) (toliau – Aprašas) 4.1 punktu: pirkimo objektas yra produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Aprašo 1 priede ir atitinka visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus Aprašo 2 priede, t. y. perkama netarši transporto priemonė.                 
1.4.Pirkimas vykdomas CVP IS priemonėmis adresu: https://viesiejipirkimai.lt.  Pirkime gali dalyvauti tik CVP IS registruoti tiekėjai. 
1.5. Bet kokia informacija, pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjo naudotojai, kurie priėmė kvietimą arba yra priskirti prie pirkimo). Tiesioginį ryšį su tiekėjais įgaliota palaikyti Kauno rajono savivaldybės administracijos Viešųjų pirkimų skyriaus vyr. specialistė Daiva Buzienė, tel. (8 37) 30 55 25, el. paštas daiva.buziene@krs.lt.  

2. PIRKIMO OBJEKTAS
2.1. Pirkimo objektas – elektrinis automobilis   (toliau – Prekė) – 1 vnt.
2.2. Reikalavimai pirkimo objektui (Prekės aprašymas, savybės,  kokybė ir kiti reikalavimai) nurodyti pirkimo sąlygų 2 priede „Techninė specifikacija“ (toliau – Techninė specifikacija).
2.3. Prekės pristatymo vieta – Didžioji g.1, LT-54123 Raudondvaris, Kauno r.
2.4. SVARBU! Tiekėjas kartu su pasiūlymu turi pateikti užpildytą Techninės specifikacijos lentelę. Nepateikus šio dokumento kartu su pasiūlymu, vėliau jis negalės būti pateikiamas ir tiekėjo pasiūlymas turės būti atmetamas. 
2.5. prekės pristatymo terminas – per 3 (tris)  mėnesius nuo pirkimo sutarties įsigaliojimo dienos.
2.6. Pirkimas vykdomas projekto „Sveikatos centro sudėtyje teikiamų sveikatos priežiūros paslaugų infrastruktūros modernizavimas Kauno rajono savivaldybėje“, projekto Nr. 09-022-P-0026, lėšomis.
2.7. Pirkimas į dalis neskaidomas.
2.8. Prekė perkama pagal fiksuotos kainos kainodarą.


3. PASIŪLYMŲ RENGIMAS, PATEIKIMAS, KEITIMAS
3.1. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
3.2. Pasiūlymas turi būti pateikiamas tik elektroninėmis priemonėmis, naudojant CVP IS, adresu https://viesiejipirkimai.lt. Pasiūlymus gali teikti tik CVP IS registruoti tiekėjai, kurie yra užsiregistravę CVP IS adresu https://viesiejipirkimai.lt). Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Perkančioji organizacija pasilieka sau teisę prašyti dokumentų originalų. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., doc, docx, adoc, pdf, xls, xlsx, jpg, jpeg, pps, ppsx, gif ar kt.). Tuo atveju, jei dokumentai bus pateikti kitais, nei perkančiosios organizacijos nustatytais ir (ar) visuotinai prieinamais, duomenų failų formatais, ir perkančioji organizacija negalės susipažinti su dokumentu, bus laikoma, kad toks dokumentas nepateiktas. Pasiūlymai pateikti CVP IS susirašinėjimo priemonėmis nebus vertinami. Pasiūlymai pateikti popierinėje laikmenoje vokuose bus grąžinami neatplėšti tiekėjams ir nebus vertinami.
3.3. Pasiūlymas gali būti pasirašytas fiziniu parašu arba kvalifikuotu elektroniniu parašu. atitinkančiu VPĮ 22 straipsnio 11 dalies 2 ir 3 punktuose nustatytus reikalavimus. Kvalifikuotu elektroniniu parašu tiekėjo vadovas ar jo įgaliotas asmuo (pateikiant įgaliojimą) turi patvirtinti visą pasiūlymą, atskirai kiekvienos dokumentų kopijos pasirašyti kvalifikuotu elektroniniu parašu nereikia (jei pirkimo dokumentuose nenumatyta kitaip). Gali būti pateikiami:
3.4. kvalifikuotu elektroniniu parašu pasirašyti elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo nesutampa su elektroniniu parašu atitinkamą dokumentą pasirašančiu asmeniu);
3.5. elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo sutampa su atitinkamą dokumentą turinčiu teisę pasirašyti asmeniu);
3.6. skaitmeninės dokumentų kopijos (fiziniu asmens, nesutampančio, su pasiūlymą pasirašančiu asmeniu, parašu tvirtinami dokumentai turi būti pateikiami pasirašyti ir nuskenuoti).
3.7. Pasiūlymą sudaro CVP IS priemonėmis pateiktų duomenų visuma (perkančioji organizacija pasilieka teisę prašyti tiekėjo pateikti pažymų ar kitų su pasiūlymu teikiamų dokumentų originalus):
3.7.1. užpildytas pasiūlymas, parengtas pagal pirkimo dokumentų 1 priedą (užpildyta pasiūlymo forma); 
Pastaba. Tiekėjui, teikiančiam pasiūlymą, rekomenduojama vadovautis Viešųjų pirkimų tarnybos parengtomis gairėmis „Tiekėjo ABC“ ir pranešimu, kaip pagalbine medžiaga dėl dažniausiai tiekėjų daromų klaidų, pateiktais šiose nuorodose: 
1) https://vpt.lrv.lt/uploads/vpt/documents/files/mp/tiekejo_abc.pdf; 
2) https://vpt.lrv.lt/lt/naujienos/kaip-sekmingai-dalyvauti-viesuosiuose-pirkimuose-2020-metais; 
3.7.2. Tiekėjo užpildytos Techninės specifikacijos lentelė (Pirkimo sąlygų 2 priedas);
3.7.3. Tiekėjas kartu su pasiūlymu turi pateikti dokumentus, įrodančius parduodamos Prekės atitikimą kokybės ir techniniams reikalavimams, nurodytiems Pirkimo dokumentų 2 priede „Techninė specifikacija“– kartu su pasiūlymu pateikti gamintojo parengtus dokumentus (katalogai, prekių aprašymai ar kt.), kurie patvirtintų nustatytų reikalavimų atitikimą, lietuvių kalba. Pateiktuose dokumentuose turi būti pabrauktas ir pažymėtas atitikimas keliamiems reikalavimams, t. y. pabraukti kiekvieną atitikimą, nurodant pozicijos numerį pagal keliamus reikalavimus. 
3.7.4. jungtinės veiklos sutartis, jei pasiūlymą pateikia jungtinės veiklos sutarties pagrindu veikianti ūkio subjektų grupė (pateikiamas skenuotas dokumentas elektroninėje formoje);
3.7.5. įgaliojimo suteikiančio teisę pasirašyti tiekėjo pasiūlymą, skaitmeninė kopija (taikoma, jei pasiūlymą pasirašo įgaliotas asmuo, kartu su pasiūlymu pateikia įgaliojimą);
3.7.6. kiti reikalaujami dokumentai.
3.7.7. jungtinės veiklos sutartis, jei pasiūlymą pateikia jungtinės veiklos sutarties pagrindu veikianti ūkio subjektų grupė (pateikiamas skenuotas dokumentas elektroninėje formoje);
3.7.8. kitų ūkio subjektų išteklių prieinamumą patvirtinantys dokumentai, jei pasitelkiami kiti ūkio subjektai (pateikiamas skenuotas dokumentas elektroninėje formoje);
3.7.9. kiekvieno pasitelkto ūkio subjekto, kurių pajėgumais tiekėjas remiasi (jei tokius nurodė pasiūlymo formoje (pirkimo sąlygų 1 priedas), pasirašytos laisvos formos deklaracijos ar kito dokumento, patvirtinančio sutikimą dalyvauti šiame viešajame pirkime ir teikti/atlikti jam tiekėjo pavestas paslaugas/darbus (pateikiamas skenuotas dokumentas elektroninėje formoje);
3.7.10. kiekvieno specialisto, kuriuos ketina įdarbinti (toliau – kvazisubtiekėjai/kvazisubrangovai), (t. y. jei jis nėra tiekėjo ar subtiekėjo/subrangovo darbuotojas) (jei tokius nurodė pasiūlymo formoje (1 priedas)), pasirašytos laisvos formos dokumentas, patvirtinantis sutikimą teikti/atlikti pirkimo sutartyje nurodytas paslaugas/darbus ir tiekėjo ar subtiekėjo/subrangovo patvirtinimas (ketinimų protokolas ar kt.), kad laimėjęs konkursą, įdarbins šį specialistą (pateikiamas skenuotas dokumentas elektroninėje formoje);
3.7.11. įgaliojimo suteikiančio teisę pasirašyti tiekėjo pasiūlymą, skaitmeninė kopija (taikoma, jei pasiūlymą pasirašo įgaliotas asmuo, kartu su pasiūlymu pateikia įgaliojimą);
3.7.12. kiti reikalaujami dokumentai.
3.5. Pasiūlymas turi būti pateiktas tik elektroninėmis priemonėmis, naudojant CVP IS iki skelbime apie pirkimą nurodyto termino. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.
3.6. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Visas tiekėjo pasiūlymas negali būti laikomas konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos, nurodytos VPĮ 20 straipsnis 2 punkte. Jeigu perkančiajai organizacijai kils abejonių dėl tiekėjo pasiūlyme nurodytos informacijos konfidencialumo, ji prašo tiekėjo įrodyti, kodėl nurodyta informacija yra konfidenciali. Jeigu tiekėjas per 3 darbo dienas, nepateiks tokių įrodymų arba pateiks netinkamus įrodymus, bus laikoma, kad tokia informacija yra nekonfidenciali.
3.7. Pasiūlyme nurodoma kaina pateikiama eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. 
3.8. Kaina turi būti išreikšta ir apskaičiuota taip, kaip nurodyta pirkimo sąlygų 1 priede. Kainos pasiūlyme nurodomos suapvalintos, paliekant du skaitmenis po kablelio. Apskaičiuojant kainą, turi būti atsižvelgta į visą pirkimo dokumentuose nurodytą pirkimo objekto apimtį ir reikalavimus, kainos sudėtines dalis ir pan. Į pasiūlymo kainą turi būti įskaityti visi mokesčiai (įskaitant PVM, kuris nurodomas atskirai) ir visos tiekėjo išlaidos būtinos sutarties įvykdymui, įskaitant ir išlaidas, patiriamas už sąskaitų pateikimą informacinės sistemos „E. sąskaita“ priemonėmis. 
3.9. Pasiūlymas ir kita korespondencija pateikiami lietuvių kalba (nebent kitose pirkimo dokumentų dalyse ir (ar) prieduose nurodyta kitaip). Jei su pasiūlymu pateikiami dokumentai negali būti pateikti lietuvių kalba, šie dokumentai turi būti pateikti originalo kalba, pateikiant jų vertimą į lietuvių kalbą (vertimas turi būti patvirtintas vertimą atlikusio asmens parašu). Vertimas pateikiamas skenuotas elektronine forma. Kilus įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai. Perkančioji organizacija gali neprašyti tiekėjo pateikto dokumento vertimo į lietuvių kalbą, jeigu supranta originalaus dokumento kalbą ir gali įvertinti pateikto dokumento turinį.
3.10. Tiekėjas gali pateikti tik vieną pasiūlymą, nepriklausomai nuo to, ar jis pirkime dalyvauja individualiai ar kaip tiekėjų grupės narys. Alternatyvių pasiūlymų pateikti neleidžiama. Jeigu tiekėjas pateikia daugiau kaip vieną pasiūlymą ir (arba) kaip ūkio subjektų grupės narys dalyvauja teikiant kelis pasiūlymus tam pačiam pirkimui, visi tokie pasiūlymai bus atmesti.
3.11. Tiekėjui, teikiančiam pasiūlymą savarankiškai ar kaip ūkio subjektų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiamasi kitas tiekėjas, tame pačiame pirkime, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas. 
3.12. Pasiūlyme turi būti nurodytas pasiūlymo galiojimo terminas. Pasiūlymas turi galioti ne trumpiau kaip 3 (tris) mėnesius. Jei pasiūlyme pasiūlymo galiojimo laikas nenurodytas, laikoma, kad pasiūlymas galioja 3 mėnesius nuo pasiūlymų pateikimo galutinio termino pabaigos. Jei pasiūlyme nurodytas pasiūlymo galiojimo laikas yra trumpesnis nei nurodyta pirkimo dokumentuose, ar yra nurodyta, kad pasiūlymas galioja tik tam tikromis sąlygomis, – laikoma, kad pasiūlymas neatitinka pirkimo dokumentuose nustatytų reikalavimų.
3.13. Perkančioji organizacija turi teisę prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą, neprarasdamas savo pasiūlymo galiojimo užtikrinimo, jeigu jo buvo reikalaujama. 
3.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, dalyvis CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, dalyvis turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima. 
3.15. Perkančioji organizacija neatsako už CVP IS sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai.
3.16. Perkančioji organizacija neatlygina tiekėjams išlaidų, patirtų rengiant ir pateikiant    pasiūlymus. 
3.17. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
3.17.1. iki pasiūlymų pateikimo termino pabaigos, naudodamasis CVP IS priemonėmis,     pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje adresu: https://vpt.lrv.lt/uploads/vpt/documents/files/uzssisfravimo%20instrukcija(1).pdf; 
3.17.2. per 30 min. nuo pasiūlymų pateikimo termino pabaigos CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio CVP IS susirašinėjimo priemonėmis, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
3.18. Tiekėjui užšifravus visą pasiūlymą ir iki pradinio susipažinimo su pasiūlymais posėdžio pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis pirkimo organizatorius negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – pirkimo organizatorius tokį tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

4. TIEKĖJŲ GRUPĖS DALYVAVIMAS PIRKIMO PROCEDŪROSE

4.1. Jei pirkimo procedūrose dalyvauja tiekėjų grupė, ji pateikia jungtinės veiklos sutartį, kurioje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pasiūlymo vertę. Sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat sutartyje turi būti paskirtas bendras atstovas arba vadovaujantis narys, grupės sudėtis bei kuriam iš tiekėjų grupės narių turi būti pervedamos lėšos už pirkimo sutarties vykdymą. Apie tokio asmens pakeitimą nedelsiant raštu privalo būti informuota perkančioji organizacija.
4.2.Perkančioji organizacija nereikalauja, kad tiekėjų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši tiekėjų grupė įgautų tam tikrą teisinę formą.
4.3.Į CVP IS priemonėmis pateiktus klausimus atsako įgaliotas bendrą pasiūlymą pateikti tiekėjų grupės dalyvis, kuris taip pat pateikia savo ir kitų tiekėjų grupės dalyvių dokumentus.
5. PASIŪLYMŲ GALIOJIMO UŽTIKRINIMAS
5.1. Perkančioji organizacija nereikalauja pasiūlymo galiojimo užtikrinimo.

6. PIRKIMO DOKUMENTŲ PAAIŠKINIMAS, PAPILDYMAS IR PATIKSLINIMAS
6.1. Pirkimo dokumentai gali būti paaiškinami, papildomi ir patikslinami tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti, papildyti ir patikslinti pirkimo dokumentus gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 2 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentų  iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
6.2. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, papildyti ir patikslinti pirkimo dokumentus ir, jeigu reikia, pratęsti pasiūlymų pateikimo terminą, apie tai paskelbdama VPĮ nustatyta tvarka.

7. SUSIPAŽINIMAS SU PRADINIAIS PASIŪLYMAIS
7.1. Pradinis susipažinimas su elektroninėmis priemonėmis CVP IS gautais pasiūlymais vyks, skelbime apie pirkimą nurodytu laiku.
8. EKONOMIŠKAI NAUDINGIAUSIO PASIŪLYMO IŠRINKIMO KRITERIJAI 
8.1. Perkančioji organizacija ekonomiškai naudingiausią pasiūlymą išrinks pagal kainą. Laimėtoju bus pripažintas mažiausią kainą pasiūlęs tiekėjas.
8.2.	Visuose pasiūlymuose kainos turi būti nurodytos eurais. 
8.3.	Visuose pasiūlymuose nurodytos kainos bus vertinamos eurais.

9. PASIŪLYMŲ VERTINIMAS IR NAGRINĖJIMAS 
9.1. Pasiūlymai vertinami ir nagrinėjami pirkimo organizatoriaus tiekėjams ar jų atstovams nedalyvaujant. 
9.2. Pirkimo organizatorius, nagrinėdamas pasiūlymus vertina ar pasiūlymas atitinka:
9.2.1 šiuose pirkimo dokumentuose nustatytus reikalavimus (techninių specifikacijų reikavimus, ar pateiktas tiekėjo įgaliojimas, ar pateikta jungtinės veiklos sutartis ar kiti pirkimo dokumentuose reikalaujami dokumentai ar duomenys ir kt.);
9.2.2 pirkimo dokumentų prieduose nustatytus reikalavimus Paslaugoms.
9.3. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį šiems pirkimo dokumentų reikalavimams arba šių dokumentų ar duomenų trūksta, Komisija, nepažeisdama lygiateisiškumo ir skaidrumo principų, prašo dalyvį šiuos dokumentus ar duomenis patikslinti, papildyti arba paaiškinti per pirkimo organizatoriaus nustatytą protingą terminą.
9.4. Pirkimo organizatorius, prašydamas dalyvių patikslinti, papildyti arba paaiškinti savo pasiūlymus, negali prašyti, siūlyti arba leisti pakeisti pasiūlymo esmės – pakeisti kainą ar sąnaudas arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkančiu pirkimo dokumentų reikalavimus.
9.5. Pirkimo organizatorius, nagrinėdamas pasiūlymus, taip pat vertina, ar pasiūlyta kaina ar sąnaudos nėra per didelė ir perkančiajai organizacijai nepriimtina. Laikoma, kad pasiūlyta kaina/sąnaudos yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą, ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu.
9.6. Jeigu Pirkimo organizatorius pasiūlymų vertinimo metu randa pasiūlyme nurodytos kainos ar sąnaudų apskaičiavimo klaidų, ji prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau negali atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis.
9.7. Atitiktį reikalavimams dėl kokybės vadybos sistemos ir (arba) aplinkos apsaugos vadybos sistemos standartų laikymosi patvirtinančių dokumentų reikalaus tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu (jeigu taikoma).
9.8. Derybos dėl pasiūlymo: 
9.8.1.Pirkimo ornizatorius, nustatęs, kad visų tiekėjų pasiūlytos kainos yra per didelės ir perkančiajai organizacijai nepriimtinos, vadovaudamasi Aprašo 21.3.12.6. punkto nuostatomis, kvies tiekėjų įgaliotus atstovus atvykti derėtis dėl pasiūlymo kainos, jeigu pateikti pasiūlymai atitinka pirkimo sąlygų reikalavimus.
9.8.2. negalima derėtis dėl reikalavimų tiekėjui, pasiūlymo vertinimo kriterijų ir vertinimo tvarkos.
9.8.3. Informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo derybose dalyvavęs pirkimo organizatorius ir tiekėjas, su kuriuo derėtasi, arba jo įgaliotas atstovas. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu. 

10. PASIŪLYMŲ ATMETIMO PAGRINDAI
10.1. Pirkimo organizatorius atmeta pasiūlymą, jeigu:
10.1.1. pasiūlymas neatitinka pirkimo dokumentuose nustatytų reikalavimų (Paslaugos neatitinka Techninės užduoties reikalavimų, pasiūlymas pateiktas ne perkančiosios organizacijos nurodytomis elektroninėmis priemonėmis, nepateikti reikalaujami dokumentai, taip pat jeigu tiekėjas teikiant pasiūlymą neišviešino pasitelktų ūkio subjektų ir/ar kvazisubtiekėjų/kvazisubrangovų, kurių pajėgumais remiasi ir pan.); 
10.1.2. nustačius, kad buvo pateikti netikslūs, neišsamūs ar klaidingi dokumentai ar duomenys, ar jų trūksta, tiekėjas per perkančiosios organizacijos nustatytą terminą nepatikslino, nepapildė, nepaaiškino informacijos, kaip nustatyta pirkimo sąlygų 9 skyriuje „pasiūlymų vertinimas ir nagrinėjimas“;
10.1.3. dalyvis per Pirkimo organizatoriaus nurodytą terminą neištaisė aritmetinių klaidų ir (ar) nepaaiškino pasiūlymo, nekeičiant jo esmės;
10.1.4. pasiūlyme nurodyta kaina ar sąnaudos buvo per didelės ir perkančiajai organizacijai nepriimtinos.
10.2. Pirkimo organizatorius, atmetęs dalyvio pasiūlymą šiame skyriuje numatytais pagrindais, ne vėliau, kaip per 3 darbo dienas praneša dalyviui apie pasiūlymo atmetimą. 

11. TIEKĖJŲ PAŠALINIMO PAGRINDAI IR KVALIFIKACIJA
11.1.Tiekėjas turi neturėti Viešųjų pirkimų įstatymo 46 straipsnio 21 dalyje nurodyto pašalinimo pagrindo. Tiekėjų pašalinimo pagrindas yra nurodytas pirkimo sąlygų 1  priede 1 lentelėje.
11.2. Kiti tiekėjų pašalinimo pagrindai ir tiekėjų kvalifikacija tikrinama nebus. 
11.3. Jei tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

12. SPRENDIMAS DĖL LAIMĖTOJO PASIŪLYMO, PASIŪLYMŲ EILĖS 
IR SUTARTIES SUDARYMO 
12.1. Išnagrinėjusi, įvertinusi ir palyginusi pateiktus pasiūlymus, pirkimo organizatorius nustato laimėjusį pasiūlymą bei priima sprendimą dėl Paslaugų teikimo sutarties sudarymo. 
12.2. Tiekėjas, kurio pasiūlymas nustatytas laimėjusiu, sudaryti pirkimo sutarties kviečiamas raštu ir jam nurodomas laikas, iki kada jis turi sudaryti pirkimo sutartį.
12.3. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jeigu reikalaujama), arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį VPĮ ir pirkimo sąlygose nustatytomis sąlygomis, laikoma, kad jis (jie) atsisakė sudaryti  pirkimo sutartį. 
12.4. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusius tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

13. GINČŲ NAGRINĖJIMO TVARKA
13.1. Ginčai nagrinėjami VPĮ VII skyriuje nustatyta tvarka. 
13.2. Tiekėjas, norėdamas iki pirkimo sutarties sudarymo teisme ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai. Pretenzija turi būti pateikta raštu (faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją).

14. PIRKIMO  SUTARTIES SĄLYGOS
14.1. Sudaroma pirkimo sutartis atitinka laimėjusio tiekėjo pasiūlymą ir perkančiosios organizacijos neskelbiamos apklausos sąlygose nustatytus reikalavimus.
14.2. Pirkimo sutartis sudaroma nedelsiant, atidėjimo terminas netaikomas. 
14.3. Pirkimo sutarties sąlygos pateikiamos pirkimo sąlygų 3 priede.
14.4. Pirkimo sutartis bus sudaroma ne CVP IS priemonėmis.
_________________________











Pirkimo sąlygų 1 priedas
Herbas arba prekių ženklas
(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)
_________________________
(Adresatas (perkančioji organizacija)
PASIŪLYMAS DĖL ELEKTRINIO AUTOMOBILIO PIRKIMO

____________
(Data)
___________
(Sudarymo vieta)
1 lentelė. Informacija apie tiekėją (pildo tiekėjas)
	Tiekėjo arba tiekėjų grupės narių pavadinimas (-ai) (Jeigu dalyvauja ūkio subjektų grupė, surašomi visi dalyvių pavadinimai) 
	

	Tiekėjo arba tiekėjų grupės narių juridinio asmens kodas (-ai) (tuo atveju, jei pasiūlymą teikia fizinis asmuo – verslo pažymėjimo Nr. ar pan.), adresas (-ai) 
	

	Tiekėjų grupės narys, atstovaujantis grupei (pildoma, jei pasiūlymą teikia tiekėjų grupė) 
	







	Asmens, įgalioto bendrauti su perkančiąją organizacija, kontaktinė informacija (vardas, pavardė, tel., el. p. adresas) 
	

	Išimtinai nacionalinis pašalinimo pagrindas dėl paskirtos baudžiamojo poveikio priemonės (VPĮ 46 str. 21 d.):
Ar ekonominės veiklos vykdytojui yra taikoma sąlyga, kad jis yra neatlikęs jam
paskirtos baudžiamojo poveikio priemonės – uždraudimo juridiniam asmeniui
dalyvauti viešuosiuose pirkimuose?
	TAIP/NE (nurodyti tinkamą)



· Šiuo pasiūlymu pažymime, kad sutinkame su visomis pirkimo sąlygomis, nustatytomis skelbime apie pirkimą ir pirkimo dokumentuose bei jų paaiškinimuose, papildymuose. 
· Patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties vykdymui.
· Mūsų siūlomos Prekės/Paslaugos/Darbai visiškai atitinka pirkimo dokumentuose nurodytus reikalavimus. 
· Teikdami šį pasiūlymą, mes patvirtiname, kad į mūsų siūlomų Prekių/Paslaugų/Darbų kainą įskaičiuoti visi mokesčiai ir tiekėjo išlaidos.

Patvirtiname jog neturi naujo pašalinimo pagrindo, įsigaliojusio nuo 2025-02-01 dienos ,VPĮ 46 straipsnio 2¹ dalį.  

2 lentelė. Informacija apie ūkio subjektus, kurių pajėgumais tiekėjas remiasi, kad atitiktų perkančiosios organizacijos keliamus kvalifikacijos reikalavimus (jeigu tokie reikalavimai keliami) (nurodomi ir kvazisubtiekėjai/kvazisubrangovai (specialistai) – fiziniai asmenys, kuriuos ketinama įdarbinti pirkimo laimėjimo atveju)
     (pildoma, jei tiekėjas pasitelkia kitų ūkio subjektų pajėgumais pagal VPĮ 49 str.)
	Eil. Nr.
	Ūkio subjekto pavadinimas, juridinio asmens kodas, adresas
	Įrašyti abi reikalaujamas reikšmes:
1. Sutarties objekto dalies, perduodamos vykdyti ūkio subjektui, aprašymas
2. Ūkio subjektui perduodama pirkimo sutarties dalis % ar Eur pirkimo sutarties kainoje

	1.
	
	

	2.
	
	



3 lentelė. Informacija apie žinomus subtiekėjus/subrangovus, kurių pajėgumais (kad atitiktų perkančiosios organizacijos keliamus kvalifikacijos reikalavimus) tiekėjas nesiremia, ir jiems perduodama vykdyti pirkimo sutarties dalis 
(pildoma, jei tiekėjas pasitelkia subtiekėjus/subrangovus, kurių pajėgumais (kvalifikacija) tiekėjas nesiremia)
	Eil. Nr.
	Subtiekėjo/subrangovo pavadinimas, juridinio asmens kodas, adresas
	Įrašyti abi reikalaujamas reikšmes:
1. Pirkimo sutarties objekto dalies, perduodamos vykdyti subtiekėjui/subrangovui, aprašymas
2. Subtiekėjui/subrangovui perduodama pirkimo sutarties dalis % ar Eur pirkimo sutarties kainoje

	1.
	
	

	2.
	
	




4 lentelė.  Mes siūlome šią Prekę (siūloma Prekė visiškai atitinka pirkimo dokumentuose nurodytus reikalavimus):                                                                                                                        
	Eil. Nr.
	Prekės pavadinimas 
(tiekėjas privalo nurodyti Prekės gamintoją ir modelį)
	Kiekis
Vnt.
	Kaina Eur be PVM

	1.
	Elektrinis automobilis 

	1
	

	
	Bendra pasiūlymo kaina Eur be PVM
	

	
	PVM (tarifas) suma*
	

	
	Bendra pasiūlymo kaina Eur su PVM
	


Pastabos:
· Pasiūlymo kaina nurodoma paliekant du skaitmenis po kablelio;
· *Tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka: 
___________________________________________________________________________.

Bendra pasiūlymo kaina su PVM – ___________________________________Eur (suma žodžiais). Į šią sumą įeina visos išlaidos ir visi mokesčiai, taip pat PVM, kuris sudaro_________________________ Eur (suma  žodžiais).

Teikdami šį pasiūlymą, mes patvirtiname, kad į mūsų siūlomą Prekės kainą įskaičiuoti visi mokesčiai ir tiekėjo išlaidos.
Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties vykdymui.
Tiekėjas kartu su pasiūlymu (!) pateikia Pirkimo sąlygų 2 priede  (Techninė specifikacija) prašomą informaciją su ją pagrindžiančiais gamintojo dokumentais .

5 lentelė. Kartu su pasiūlymu pateikiami šie dokumentai (žr. pirkimo sąlygų 3.4. punktą dėl pasiūlymą sudarančių dokumentų):
	Eil. Nr.
	Pavadinimas
	Dokumento puslapių skaičius

	
	
	

	
	
	



6 lentelė. Ši pasiūlyme nurodyta informacija yra konfidenciali (perkančioji organizacija šios informacijos negali atskleisti tretiesiems asmenims):
	Eil.Nr.
	Pateikto dokumento pavadinimas (rekomenduojama pavadinime vartoti žodį „Konfidencialu“)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“)

	
	
	

	
	
	


Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus.

Atkreipiame dėmesį, kad pagal Viešųjų pirkimų įstatymo 86 straipsnio 9 dalies nuostatas, perkančioji organizacija raštu pateiktą laimėjusio dalyvio pasiūlymą, raštu sudarytą pirkimo sutartį ir jos pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios, skelbia Centrinėje viešųjų pirkimų informacinėje sistemoje. Prašome konfidencialią informaciją nurodyti aiškiai, pagrįstai, pageidaujama – atskiru (-ais) dokumentu (-ais).
Pasiūlymas galioja 3 (tris) mėnesius.

Pastaba. Jeigu pasiūlymas pasirašomas tiekėjo įgalioto asmens, kartu su pasiūlymu turi būti pateiktas įgaliojimas asmeniui pateikti ir pasirašyti pasiūlymą (ir kitus su pirkimu susijusius dokumentus).

	(Tiekėjo arba jo įgalioto asmens pareigų pavadinimas)
	
	(Parašas)
	
	(Vardas ir pavardė)

	_____________

